கில்லா சைஃபுல்லா மாவட்டம்

கில்லா சைஃபுல்லா மாவட்டம் (Kila Saifullah District), பாகிஸ்தான் நாட்டின் பலூசிஸ்தான்  மாகாணத்தின் 37 மாவட்டங்களில் ஒன்றாகும். இம்மாவட்டம் பலூசிஸ்தானின் வடமேற்கில், ஆப்கானித்தான் நாட்டின் எல்லையை ஒட்டி அமைந்துள்ளது. இம்மாவட்டத்தின் நிர்வாகத் தலைமையிடம் கில்லா சைஃபுல்லா நகரம் ஆகும். இது மாகாணத் தலைநகரான குவெட்டாவிற்கு தென்மேற்கே 189 கிலோமீட்டர் தொலைவில் உள்ளது. 
மக்கள் தொகை பரம்பல்
2023 பாக்கித்தான் மக்கள் தொகை கணக்கெடுப்பின்படி கில்லா சைஃபுல்லா மாவட்ட மக்கள் தொகை   3,80,200 ஆகும். அதில் கிராமப்புற மக்கள் தொகை 316,025 மற்றும் நகர்புற மக்கள் தொகை  64,175 ஆகும். இதன் சராசரி எழுத்தறிவு 32.96% ஆக உள்ளது. இம்மாவட்டத்தில் பஷ்தூ மொழியை 378,379 பேரும், பலூச்சி மொழியை 606 பேரும், உருது, பஞ்சாபி, சிந்தி,  சராய்கி மொழிகளை 1618 பேரும் பேசுகின்றனர்.Killa SaifullahDistrict Population in 2023
மாவட்ட நிர்வாகம்
இம்மாவட்டம் 5 வருவாய் வட்டங்களைக் கொண்டது. அவைகள் பின்வருமாறு:Tehsils & Unions in the District of Killa Saifullah - Government of Pakistan
 கில்லா சைஃபுல்லா வட்டம்
 லோய்பாண்ட் வட்டம
 முஸ்லீம் பாக் வட்டம்
 பத்தினி வட்டம்
 கான் மெதர்சாய் வட்டம்
கனிம வளம்
இம்மாவட்டத்தில் குரோமைட், ஜிப்சம், நிலக்கரி, உப்பு, கருங்கல், பளிங்குக் கல், செப்பு மற்றும் சரளை அனற்பாறைகள் கிடைக்கிறது.
மேற்கோள்கள்

பகுப்பு:பலூசிஸ்தானின் (பாகிஸ்தான்) மாவட்டங்கள்